Citroën DS

Citroën DS on ranskalaisen Citroënin vuosina 1955–1975 valmistama ylemmän keskiluokan auto, joka sai vuonna 1955 mallinimen DS 19, jossa DS lausutaan samoin kuin déesse (/de.ɛs/, 'jumalatar'). Suomessa automallin lempinimi oli iso kissa. Ensiesittely tapahtui keskentekoisena Pariisin autonäyttelyssä lokakuussa 1955 suunniteltua aiemmin, koska autosta oli päässyt julkisuuteen testiradalla otettuja valokuvia. Automallia myytiin 12 000 kappaletta jo ensimmäisenä esittelypäivänä.

Automallin ulkoasun muotoili Flaminio Bertoni. Siinä oli kaasu-nestejousitus ja hydraulisesti avustettuja toimintoja. Sitä valmistettiin myös farmarina ja kaksiovisena avomallina. Viimeinen Citroën DS valmistui huhtikuussa 1975.

 Muotoilu ja tekniikka 
vasen|pienoiskuva|Alkuperäisen mallin uutuuksiin kuului muovista toteutettu kojelauta, muotoilijana Bertone.
Citroën DS 19 oli muotoilultaan hyvin futuristinen ja sisälsi automaailmassa vallankumouksellisia ratkaisuja, joita ei ollut nähty sarjavalmisteisessa autossa. Huomiota herättivät esimerkiksi aerodynaaminen, tuulitunnelissa testattu muoto, yksipuolainen ohjauspyörä ja kehyksettömät sivuikkunat. Autossa on etuveto, moottoritilassa on etummaisena vararengas ja viimeisenä perällä moottori. 

Kuljettajan hallintalaitteissa oli uudenlaisia  ergonomisia yksityiskohtia, kuten ohjaustehostin, hydraulisesti toteutetut jarrut ja vaihteensiirto sekä automaattikytkin, joka toimii ilman kytkinpoljinta liikkeelle lähdössä ja vaihdetta siirrettäessä. Miellyttävän pehmeä jousitus yhdistyi pehmeän muotoisiin istuimiin. 

Keulan muotoon ja etupuskuriin tehtiin muutoksia 1963. Syyskuussa 1967 lisävarusteeksi sai valita ohjauksen mukaan kääntyvät kaukovalot (vakiona Pallas-mallissa). Alustan jousitus säätyi kuorman mukaan.

Auton korkeapaineinen hydrauliikkajärjestelmä huolehti jarrujen ja ohjaustehostimen lisäksi kaasu-nestejousituksen toiminnasta sallien maavaran säädön valittuun korkeuteen kuormituksesta riippumatta. Mekaanisen jarrupolkimen asemesta lattiassa oli sienen muotoinen nuppi, joka ohjasi jarrupainetta hyvin pienellä liikkeellä. 
Jousituksen säädön avulla renkaan vaihtaminen oli helppoa. Rengasta vaihdettaessa auton maavara säädettiin ensin ylös, alle sijoitettiin tuki ja tämän jälkeen maavara käännettiin matalaksi, jolloin tuen puoleiset pyörät nousivat ylös. 

Korin itsekantava kehikko on terästä. Muotopellit, kuten takalokasuojat, on kiinnitetty kehikkoon pultein. Ohjauspyörä on yksipuolainen. Teräksiset levypyörät ovat kiinni yhdellä itselukittuvalla mutterilla. 

.

ID
DS-malli oli teknisesti hyvin monimutkainen, ja siksi siitä suunniteltiin myös yksinkertaisempi versio, joka sai nimeksi ID 19 eli Idée ('ajatus'). Siinä ei ollut ohjaustehostinta eikä automaattikytkintä ja esimerkiksi sisäkatto oli verhoilematon. Vallitseva valo kuulsi siis muovisen katon läpi. Ulospäin mallin saattaa tunnistaa DS-mallia pienemmistä pölykapseleista. Malli tuli myyntiin 1957, mutta mallinimi muuttui vuosikymmenen vaihteessa muotoon DSpécial ja DSuper. Alkuperäinen DS pysyi koko tuotantoajan, lähes 20 vuotta samana. 

DS Suomessa
Ensimmäiset neljä DS:ää tulivat Suomeen vasta 29. heinäkuuta 1956, sillä sen kysyntä oli maailmalla niin suurta. Se oli käytössä myös rallissa. Pauli Toivonen voitti DS:llä vuonna 1962 Suomen rallin ja Rallin SM-sarjan sekä vuonna 1966 Monte Carlo -rallin.

 DS 21 
Citroën kehitti 10 vuotta markkinoilla olleesta DS 19 -mallista suuritehoisemman muunnoksen, jossa moottorin iskutilavuus oli 2,1 litraa ja teho 109 hv (SAE). DS 21 oli hintaluokassa 25 000 mk.

 Lähteet 

Aiheesta muualla

 koeajo.tv: Citroën DS täyttää 50 vuotta 
DS Suurajoissa,  Citroen-kerho

DS
Luokka:1950-luvun autot
Luokka:1960-luvun autot
Luokka:1970-luvun autot